पाएं अपने शहर की ताज़ा ख़बरें और फ्री ई-पेपरडाउनलोड करें
जिंदल मॉडर्न स्कूल में निर्माणाधीन 500 बेड्स के कोविड अस्पताल में मरीजों की देखभाल के लिए प्रदेश के तमाम जिलों में स्थापित ईएसआईसी डिस्पेंसरी के डॉक्टर्स व स्टाफ नर्स सेवाएं देंगेे। इसको लेकर डीजी हेल्थ ने ईएसआईसी हेल्थ केयर डायरेक्टर को दिशा-निर्देश भेजे हैं। इसके अनुसार 19 डॉक्टर व 12 स्टाफ नर्स हैं। इन सभी हेल्थ वॉरियर को आगामी आदेशों तक हिसार में डेप्युट रखा जाएगा।
इसको लेकर हेल्थ डायरेक्टर डॉ. डीएन बागड़ी, हिसार डीसी, सीएमओ सहित अन्य अधिकारियों को निर्देशों की कॉपी भेजी है। बता दें कि जैसे ही डॉक्टर व नर्स हिसार पहुंचकर रिपोर्टिंग करेंगे, वैसे ही कोविड अस्पताल में मरीजों को भर्ती करके सेवा शुरू कर दी जाएगी। अस्पताल का 150 बेड्स का हिस्सा तैयार है।
जानिए किस जगह की डिस्पेंसरी से किसकी ड्यूटी
यहां से डॉक्टर: पंचकूला ईएसआई, पिंजौर, भिवानी से 1-1, हिसार से 4, खैरपुर से 1, जींद से 2, गुरुग्राम, बिनौला, न्यू मानेसर, रेवाड़ी से 1-1, धारुहेड़ा से 3, झज्जर व पृथला से 1-1
यहां से स्टाफ नर्स : रोहतक से तीन, आईएमटी फरीदाबाद से 3, हिसार से 3, धारुहेड़ा से 2 व सांपला से 1
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva bho_Deva zho_Hant eng_Latn